Beatissime pater. Exponit s. v. deuotus vester Johannes Thome, diaconus Aboensis, quod cum olim casu accidentali ex quadam infirmitate procedente a capite in dextro oculo cecitate percussus extitit desideretque feruore deuocionis ad sacrum presbiteratus ordinem promoueri, quod absque dispensacione apostolica super hoc obtenta minime posset, et ea propter e. s. supplicat jdem exponens diaconus, quatenus vt, ne cogatur mendicare in vituperium cleri et opprobrium officij diaconatus, possit et valeat ad dictum sacrum presbiteratus ordinem licite se facere promoueri, non obstante dicto defectu, ipsumque habilitare ac omnem maculam ab eodem abolentes secum misericorditer dispensare dignemini de gracia speciali, non obstantibus quibuscunque ordinationibus et constitutionibus apostolicis ceterisque contrarijs non obstantibus quibuscunque et cum clausulis oportunis. – Exhibeat se duobus cardinalibus. O. Datum Ferentini quarto kalendas augusti anno duodecimo. (Uti Suppl. 238, fol. 79 v., förekommer samma föredragning i följande redaktion:) Beatissime pater. Exponitur s. v. pro parte deuoti vestri Johannis Thome, diaconi Aboensis diocesis, quod olim ipse tunc diaconus existens a Deo graui infirmitate oculorum ex magno dolore capitis et casu accidentali procedenti tenebatur, quod oculo dextro cecus factus existit, oculo sinistro claro et sano sibi remanente, et quod postmodum in omnibus susceptis ordinibus ministrauit. Cum autem, beatissime pater, dictus Johannes in dicto oculo dextro non habeat alias aliquam deformitatem, cupiatque ad sacrum presbiteratus ordinem promoueri et in illo ac alijs susceptis ordinibus Domino famulari, supplicat s. v. quatenus secum, ut in omnibus huiusmodi ordinibus ministrare et ad sacrum presbiteratus ordinem promoueri libere ac licite valeat, dignemini misericorditer dispensare omnemque irregularitatis siue inabilitatis maculam premissorum occasione contractam penitns abolendo (= abolere) premissis ac constitutionibus apostolicis ceterisque contrarijs non obstantibus quibuscunque et cum clausulis oportunis. – Exhibeat se duobus cardinalibus. O. Datum Ferentini quarto kalendas augusti anno duodecimo.